فەرزانەێ یووسفی
خوەم ک نە، ئەما ،خێاڵم ڤەرێ تو
تا بخوازی عەتر شاڵم ، ڤەرێ تو
هەر بڵایی ها دە تاڵەت ،ڤەرێ م
شادی ئەر ها دە فاڵم ،ڤەرێ تو
شێوەنۆ چی گردئاویی حاڵ دڵم
ئەورێ ڤارۆنم زڵاڵم ، ڤەرێ تو
تووڕ کە نە، قەڵو  خسێ ڤ برمەڵت
دە گەونم ،مۆی گڵاڵم ڤەرێ تو
دەنگ ئەڵارم ، بڕ دووڤم، شێت و ڤڕم
ساز نێیکەم ، ناڵە ناڵەم ڤەرێ تو
تا ڤتم هاینە خەیاڵم گوم دوویی....
ڕێ دڵ ، دام ڤێ هەڤاڵم، ڤەرێ تو
دووم تەنی ئەژ ئاسمونم ، پڕ گری
کەوگەکەێ بێ پەر و باڵم ڤەرێ تو.
